JohanHeinsen/ENO huggingface dataset:
Lolland-Falsters Stifts-Tidende, 1842-01-03
Vi have paastaaet, at ForstærkningsbataillonsMandskabets Møde ved Sessionen er af ingen Vigtighed, og vi kunne gjerne sige, at det er aldeles overflødigt. - Lægsforstanderne og Lægsmændene ere nemlig ansvarlige for, at enhver Mand, som staaer anført i Rullen, ogsaa virkelig befinder sig i Lægdet, naar Nogen forandrer sin huuslige Stilling : naar han bliver eller ophører at være Huusmand, Gaardmand ofv., – altsaa naar han har Noget at andrage – skal Saadant under Mulct anmeldes for Sessionen, og den Vedkommende tilsiges specielt til at møde der, følgeligen kan der ingen Nødvendighed være for, at en saa betydelig Mængde Mennesker skal gjøre ofte lange og besværlige Reiser for at udtale det eneste Ord: - Nei. Skulde Vedkommende imidlertid ikke i Lægsbestyrelsens Ansvar endnu finde tilstrækkelig Garanti for Mandskabets Tilstedeværelse, da var det ialtfald en let Sag at forøge Sikkerheden ved at paalægge Lægsforstanderne eengang aarlig, kort for Sessionen, i selve Lægdet at holde Mønstringen. At omtrent 1/2 eller mere af Sessionens Tid gaaer bort med denne intetsigende Opraaben af Navne, er en Sandhed, som vel Jngen vil bestride. Afskaffelsen af hiin Uskik vilde altsaa medføre en Besparelse af Diæter til de Sessionsdeputerede, idet disse kunde behandle mange flere Lægder paa een Dag, end det nu er muligt og saaledes i kortere Tid tilendebringe alle Forretningerne. – Af hvor stor Nytte denne Afskaffelse vilde være for den fattige Almueclasse, vil let indsees, naar det betænkes, at hine Menneskeer paa mange Steder ere nødte til Dagen for Sessionen at begive sig paa Reisen, for at kunne være tilstede præcise Kl. 8 om Morgenen, og at de saaledes ere tvungne til at opofre idetmindste 2 Dages Fortjeneste, medens Det, de ved en saadan Leilighed tilsætte, vel som oftest udgjør endnu mere.
Lolland-Falsters Stifts-Tidende, 1842-01-03
Hvorvidt den store Militaircommissions Forhandlinger ville have nogen Forandring til Følge i disse Forhold, kan naturligviis Jngen vide, og vi have derfor ikke villet tilbageholde disse bemærkninger, saameget mindre, som det er umuligt at beregne, naar Resultaterne af Commissionens Forhandlinger blive kundbare.
Lolland-Falsters Stifts-Tidende, 1842-01-03
Ved denne Leilighed kunne vi ikke undlade at paapege en anden Uskik ved Sessionsvæsenet, som medfører en betydelig Byrde for Bønderne: det er, at der til Befordring for Krigscommissairen, 2 Officierer, 1 Læge, 3 Contoirister, 2 Underofficierer, og idethøieste 3 Tjenere, samt det ubetydelige Sessionsarchiv bruges 13, siger og skriver retten Bøndervogne, istedetfor at 5 Vogne vilde være fuldkommen tilstrækkelige. - Hvorlænge mon det dog endnu skal vare, at man kun behøver at sige: Bonde, spænd for!"
Lolland-Falsters Stifts-Tidende, 1842-01-03
Corresp.) Kjøbenhavn den 31te Decbr. 1841.
Lolland-Falsters Stifts-Tidende, 1842-01-03
En berømt dansk Historiemaler er paa Grund af en vanærende Handling bleven forviist fra München, og skal bagefter have skudt sig.
Lolland-Falsters Stifts-Tidende, 1842-01-03
Af Fædrelandet erfares en Begivenhed, der vist før har været uhørt hertillands. Stud, theol. Brøchner havde i sit indgivne Petitum om at stedes til theologisk Embedsexamen betegnet Dogmerne om en personlig Gud, om Gudsønnen Christus og Sjælens Udødelighed for imaginationes" og nebulæ (Taagebilleder), ligesom og at hans Anskuelser og Religionen og Troen vare aldeles forskjellige fra det theologiske Facultets. J denne Anledning forlangte Facultetets Decanus, Prof. Hohlenberg, hans nærmere Erklæring, og i denne, som fuldstændigt er meddeelt i Fædrelandet, vedkjender han sig, at hans Overbeviisning har ført ham bort fra den christelige Tro. "Jeg har heri hedder det – kun udtalt, hvad Alle, der philosophere over Religionen, maae nødes til at tilstaae sig selv. Naar Philosophien ikke skal være en tautologisk, intetsigende Repetition af Religionen, maa den føre den videre, men for at føre den videre, maa den føre den ud over den selv; den maa, idet den sønderbryder de uadægvate Former, forandre Jndholdet, og idet den anerkjender Religionens relative Sandhed, træde i et negerende Forhold til den. Jdet jeg vedkjender mig dette Forhold, maa jeg paa den anden Side urgere, at Regtelsen af en personlig Gud ikke er Gudsfornegtelse, Negtelsen af en historisk Christus ikke Fornegtelse af Gudmenneskeheden, Negtelsen af Sjælens Udødelighed ingen Fornegtelse af Aandens Evighed." Hr. Brøchner erkjender, at han med disse Anskuelser ikke uden en høi Grad af Samvittighedsløshed vilde kunne modtage et geistligt Embede, hvilket han derfor heller ikke attraaer, men han vil underkaste sig Exammen for at opfylde et Ønske af sin Fader. Paa Grund af disse Yttringer har Facultetet, svaret ham, at det seer sig i den ubehagelige Nødvendighed at maatte afslaae hans Begjering om at stedes til den forestaaende Examen. Be J Bazaren vedbliver Søgningen at være stærk og Afsætningen rivende. Hvad der bedst gaaer fra Haanden er Lehmanns Portrait, hvoraf der i disse Dage er udkommet et nyt Oplag, Münchhausens bekjendte vittige Logne, og Bergsøes Lege for Ungdommen. Trykkefrihedssagen er nu afgjort derhen, at Hans Majestæt har resolveret, at han ingen Anledning finder til at afvige fra de gjeldende Bestemmelser, dog med Undtagelse af Postforsendelsesretten, hvorom der corresponderes med det slesvig-holsteen-lauenborgske Cancellie, og som rimeligviis vil blive tilstaaet.
Lolland-Falsters Stifts-Tidende, 1842-01-03
Nykjøbing d. 3die Januar 1842. Ved den idag afholdte Raadstuesamling, ved hvilken Valg foretoges paa en Borgerrepræsentant og 2de Medlemmer af Ligningscommissionen, blev den aftraadte Repræsentant, Bagermester Kryger, næsten eenstemmig valgt paany, idet han af 45 mødende vælgere erholdt 43 Stemmer. Jstedetfor de aftraadte Ligningscommissairer, Kjøbmand Chr. Loye og Smedemester Jacobsen, valgtes Kjøbmand Roed og Skipper Marquardt, hver med 19 Stemmer.
Lolland-Falsters Stifts-Tidende, 1842-01-03
Udenlandske Efterretninger. Den stedse stigende Nød blandt de arbeidende Classer i England, fornemmelig i Fabrikdistricterne, har nødet Ministrene til at skjænke Spørgsmaalet om Kornlovene den ombyggeligste Overveielse, og det er vist, at et derhen sigtende Forslag vil blive forelagt det nu sammentrædende Parlament, men det lader til, at de conservative Ministre ville have den Skjæbne, som sædvanlig bliver dem til Deel, som søge at gaae Middelveien, ikke at gjøre nogen af Parterne tilpas. Skjøndt Rygterne om deres Plan endnu ere meget modsigende, vinder det dog meest Tiltro, at Jndførselstolden for Korn skal vedblive at være foranderlig efter Priserne, men mellem bestemte Grændser, der udelukke særdeles stærke Fluctuationer, saaledes at f. Ex. Tolden for Hvede skal fastsættes til 4 Shilling pr. Qvarter, naar Prisen er 68 Sh., og stige 1 Sy. for hver Sh. Prisen falder, indtil denne bliver 54 og Tolden 18 S. Mellem disse Grændser, uden for hvilke Prisen vel sjelden vil gaae, vil fortoldet Hvede altsaa stedse koste 72 Sk. pr. Qvarteer (paa det Nærmeste 15 Rbd. pr. Td.); men hermed er Befolkningen i Manufactur- og Fabrikdistricterne endnu ikke tilfreds, og de monopoliserede Godseiere ville ikke engang tilstaae denne Forandring.
Lolland-Falsters Stifts-Tidende, 1842-01-03
Dommen i Sagen mod Qvenisset, som havde gjort et mislykket Forsøg paa at myrde Prindsen af Anmale, er endelig falden den 23de December og har i Frankrig næsten udelukkende tildraget sig den offentlige Opmærksomhed. Qvenisset, Colombier og Brozier, hvilke sidste ere de egentlige Skyldige, ere dømte til Døden, tre Medskyldige til livsvarig Deportation og Sex til Fængselstraf paa 5 til 15 Aar. Hvad der ved denne Dom vækker meest Opmærksomhed og har bragt hele den liberale Presse i Harnisk mod Regjeringen, som man paastaaer har tilladt sig directe Jndvirkning paa Pairsretten, er at Hr. Dupoty, Red. af Journal du peuple (Folkebladet) er blandt dem, der ere dømte til den vanærende Fængselstraf, uagtet han ikke er overbeviist om mindste Deeltagelse i Complottet, men man paastaaer, at han ved en Mængde Artikler i sit Blad og ved dettes hele Tone har ophidset Folket til saadanne Voldsomheder Man erklærer denne Domfældelse for det haardeste Slag, som den franske Regjering har tilladt sig mod Friheden siden Juliordonantserne 1830, som gave Anledning til Carl den 10des Fordrivelse.
Lolland-Falsters Stifts-Tidende, 1842-01-03
En Flaade af 4 Linieskibe og en Deel andre Fartøier er fra Toulon gaaet til de tyrkiske Farvande og skal paa Veien anløbe Tunis og Tripolis Kongen af Preussen bereder sig til en Reise til England for at være tilstede ved den unge Prindses Daab, og man gjør Anstalter til at modtage ham med overordentlig Stads. En lille Flaade af engelske Krigskibe skal afhente ham i Holland.
Lolland-Falsters Stifts-Tidende, 1842-01-03
For Øvrigt indeholde de udenlandske Blade ingen mærkelige Nyheder.
Lolland-Falsters Stifts-Tidende, 1842-01-03
Skibsefterretning. Briggen Falster, Sidenius, fra Hamborg bestemt til Havanna, er den 16 Decbr. indbragt til Portsmouth af Toldkutteren "Tartar, den har ved Portland mistet Stormasten og Fokkeraaen med alle tilhørende Seil o. s. v.
Lolland-Falsters Stifts-Tidende, 1842-01-03
AVERTISSEMENTS.
Lolland-Falsters Stifts-Tidende, 1842-01-03
Dødsfald. Det er blevet min tunge Lod herved at bekjendtgjöre for fraværende Familie og Venner, at min elskede, huuslige og stræbsomme Kone, mine Børns ømme og kjærlige Moder, Anna Elisabeth Mathea Arnkiel födt Klinge, er ikke mere blandt os; en 10 Ugers nerveus Feber endte hendes virksomme Liv den 29de Decbr. d. A. om Aftenen Kl. 11. Hendes Sjels og Aandskræfter gave hende og os Haab, indtil det sidste Öieblik, om at gjenvinde Helbredet. Gaabense den 31te December 1841, Paa egne og Börns Vegne, H. M. Arnkiel.
Lolland-Falsters Stifts-Tidende, 1842-01-03
Lollands-Falsters Stiftstidende. Januar Qvartal 1842.)
Lolland-Falsters Stifts-Tidende, 1842-01-03
Subskription paa dette Blad, der meddeler ugentlige Correspondence-Artikler fra Hovedstaden, og som i Reglen udgaaer med et Halvaark 3de Gange ugentlig, men hvoraf dog Extra- eller Dobbeltnumere udgives saaofte større Artikler gjøre det ønskeligt, modtages paa alle kongelige Postcontoirer og hos Udgiveren. Betalingen er paa Udgivelsestedet 72 s. og, forsendt med Brevposten i Stiftet 90 s. og udenfor Stiftet 94 1/2 s. qvartaliter. Til bestemte Fabrikpriser. faaes i Saxkjøbing.
Lolland-Falsters Stifts-Tidende, 1842-01-03
endeel forskjellige Kakkelovne fra Jernstøberiet Frederiksminde ved Bandholm, bestaaende af: Cylinderovne til 9, 14, 20, 21 og 32 Rbd., Pyramideovne til 23 Rbd., Spisestueovne til 30, 40 og 48 Rbd., Kølleovne til 13, 16, 19 1/2 og 23 Rbd., Gryder i alle Størrelser, Pander a. hos Julius Bøttern.
Lolland-Falsters Stifts-Tidende, 1842-01-03
God Champagne, hidsendt til Forhandling, sælges billigt i hele Kurve med 12 Bout. og i enkelte Bout. i Saxkjøbing hos Julius Bøttern.
Lolland-Falsters Stifts-Tidende, 1842-01-03
Skipper Dahm er ankommen med levende Torsk og er beliggende i Havnen her i Nykjøbing.
Lolland-Falsters Stifts-Tidende, 1842-01-03
Fra Pressen er udkommen: Den franske Revolutions Historie, fortalt af M. A. Thiers, oversat efter den femtende Originaludgave af F. C. Rosen.
Lolland-Falsters Stifts-Tidende, 1842-01-03
(Første Hefte.) Det faaes hos Thierry i Nakskov, Giegengack i Maribo og paa Adressecontoiret i Nykjøbing for J Anledning af den, i denne Tidende No 157, af Skrædder Simonsen i Kjøbenhavn gjorte Opfordring til Hr. Cand. juris Grandjean paa Wennerslund, om Besvarelse af nogle Breve, skylder jeg til nærmere Oplysning at meddele: at bemeldte Breve hverken angaaer meer eller mindre end 5 Rbd. 2 Mk., som Skrædderen formener hos mig at have tilgode, og for hvilket Beløb, han siger Hr. Grandjean har lovet at indestaae: men da jeg aldrig har anmodet Hr. Grandjean om, at indestaae for min Skræddergjæld, og den gode Mester Simonsen desuden efter hans egen Afregning beviislig er mig 10 Mk. skyldig, beder jeg ham henvende sig til mig selv angaaende vores Mellemværende, anbefalende ham for Fremtiden at bruge lidt mere Humanitet, end den han i nærværende Tilfælde har lagt for Dagen. Gedsørgaard den 30te Decbr. 1841. Rieper.
Lolland-Falsters Stifts-Tidende, 1842-01-03
At undertegnede Dyrlæge har taget Ophold hos Gaardmand Lars Edske i Ønslev, bekjendtgjøres herved til Efterretning for Enhver, som maatte behøve mig til deres syge Kreaturer. Grønnegaard.
Lolland-Falsters Stifts-Tidende, 1842-01-03
Da jeg ved min Afreise fra Nakskov han overdraget Hr. Examinatus juris, Fuldmægtig Barfoed sammesteds at indcassere mit Tilgodehavende fra den Tid jeg har været Apotheker i Nakskov, saa anmodes Enhver, der for den anførte Tid er mig noget skyldig, om at afgjöre saadant til bemeldte Hr. Barfoed, der er bemyndiget til for samme at meddele Qvittering. Nakskov den 31te Decbr. 1841. L. Schmidt.
Lolland-Falsters Stifts-Tidende, 1842-01-03
I Henhold til forestaaende Bekjendtgjörelse anmoder jeg Enhver, der maatte være Hr. Apotheker Schmidt noget skyldig, derom at henvende sig til mig. Nakskov d. v. S. G. L. Barfoed.
Lolland-Falsters Stifts-Tidende, 1842-01-03
Mandagen den 17 Januar førstkommende om Formiddagen Kl. 10 bliver en Skiftesamling i afgangne Kjøbmand Harders Boe afholdt paa mit Contoir, hvortil Boets Vedkommende herved indbydes, for at erklære dem over Salget af nogle Boet tilhørende ubetydelige Partier Kornvarer. By- og Herredscontoiret i Saxkjøbing, den 29de December 1841. Ravnkilde.
Lolland-Falsters Stifts-Tidende, 1842-01-03
Torsdagen den 13de Januar d. A. om Formiddagen Kl. 11 bliver paa Juellinge Skriverstue foretaget en Skiftesamling i Boet efter afdøde Gaardmand Hans Larsen Sudder og ligeledes afdøde Kone Birthe Johanne Balgersdatter i Kastager, til hvilken Tid alle Boets Vedkommende indkaldes at give Møde, da Boet om muligt agtes sluttet. Juellinge den 2den Januar 1842. Rostrup.
Lolland-Falsters Stifts-Tidende, 1842-01-03
Af Umyndiges Midler under Baadesgaards Godses Overformynderie, kan imod anordnet Sikkerhed strax erholdes til Laans 528 Rbd. 40 1/2 s. S. - T. Gloslunde den 2den Januar 1841. H. Møller.
Lolland-Falsters Stifts-Tidende, 1842-01-03
Auctioner. Onsdagen den 26de Januar førstkommende om Formiddagen Klokken 10 bliver, ifølge Forliig og Udlæg, ved Auction første Gang opraabt til Bortsalg den Kjøbmand Julius Hellemann tilhørende Gaard med Tilliggende i denne Byes Østergade. Anden Auction afholdes Onsdagen den 9de Februar og 3die og sidste Auction Onsdagen den 23de Februar førstkommende, hver Dags Formiddag Klokken 10, paa denne Byes Raadstue. Eiendommen, der har en god Beliggenhed til Handel og anden Næringsbrug, og som strax kan tiltrædes, bestaaer af et Forhuus til Gaden paa 12 Fag, hvori 2de Kakkelovne, indrettet til Værelser m.m., samt 3de Udhuse paa 32 Fag, indrettet til, Lade og Stald, og ere samtlige Bygninger Egebindingsværk, Muurtavl med Tegltag. Foruden en rummelig Gaardsplads og en stor Hauge hører til Gaarden Arvefæsteiendoms Jorder i Byens Marker af henved 30 Tdr. Land, som staae for Hartkorn Ager og Eng 4 Tdr. 1 Skp. 3 Fdkr. 2 1/3 3/4 Alb., og hvoraf den aarlige Arvefæsteafgift udgjør 4 Tdr. 6 Skpr. 3 1/2 Fdkr. Hvede og lige saa meget Byg Conditionerne til Salget ere til Eftersyn hos Hr. Procurator Schmidt i Nakskov. Hvilket herved bekjendtgjøres til Efterretning for Liebhavere, samt for Panthaverne efter Placat af 22de April 1817. Rødby den 23de December 1841. S. Jbsen.
Lolland-Falsters Stifts-Tidende, 1842-01-03
Fredagen den 7de Januari førstkommende om Formiddagen Kl. 11 lader Stiftsprovst Steenstrups Arvinger ved offentlig Auction, paa den saakaldte Karleby Præsteskov, bortsælge til Nedbrydning et sammesteds beliggende Huus paa 14 Fag 10 3/4 Alen bredt af Ege Reden= og Fyrre Overtømmer, med Vægge opmurede af brændte Steen og Straatag, indrettet til Lo, Lade, Karlekammer og Stald. Endvidere sammenhugget Fyrre og Egetømmer til 12 Fag Huus. Conditionerne ere forinden til Eftersyn hos Fuldmægtig Andersen paa Corselitze. Falsters Birk, Nykjøbing den 27de December 1841. Pontoppidan.
Lolland-Falsters Stifts-Tidende, 1842-01-03
Løverdagen den 15de Januar 1842, Formiddag Kl. 10, bliver i Kæmner Thuges Gaard i Nysted afholdt offentlig Auction over 112 Skpd. fladt og fiirkantet Stangjern, hertil indbjerget fra den paa Rødsand strandede Slup. Pelis, ført af Skibscapitain Lundmand, hvilket herved bekjendtgjøres. Nysted Byfoged Contoir den 30te December 1841. Schwensen.
Lolland-Falsters Stifts-Tidende, 1842-01-03
Tirsdagen den 11te Januar 1842, Formiddag Kl. 11 Slet, bliver i Hanenau Skov ved offentlig Auction bortsolgt et Parti Bøge=Udhugst og Naaletræe dito, hvoriblandt i Særdeleshed findes Humlestænger. Mødestedet er hos Ledevogter Rasmus Jensen ved Lidstrup Led. Nykjøbing d. 23de Decbr. 1841. Pontoppidan.
Lolland-Falsters Stifts-Tidende, 1842-01-03
Jndkaldelse.
Lolland-Falsters Stifts-Tidende, 1842-01-03
Creditorene i Dødsboet efter Huusmand og Væver Claus Jørgensen i Kareleby indkaldes herved, med tolv Ugers Varsel, til, for undertegnede Skifteforvalter at anmelde og beviisliggjøre deres Fordringer. Falsters Birk, Nykjøbing den 29 December 1841. Pontoppidan.
Lolland-Falsters Stifts-Tidende, 1842-01-03
Da Hr. Boghandler Thierry fra indeværende Qvartals Begyndelse alene er overdraget. Adressecontoirets Commissioner i Nakskov, saa anmodes som Følge heraf Enhver, der i Fremtiden maatte ønske pr. Commissionair at indsende fra Nakskov eller Omegn Bekjendtgjørelser eller deslige til Jndrykkelse i Stiftstidenden, desangaaende at henvende sig til Hr. Thierry. Adressecontoiret i Nykjøbing, den 3die Januar 1842. W. Land.
Lolland-Falsters Stifts-Tidende, 1842-01-03
Adressecontoirets Commissionairer ere: Dhrr. Boghandler Thierry i Nakskov, Kammerraad Suhr i Rødby, Boghandler Giegengack i Maribo, Apotheker Grundtvig i Saxkjøbing, Postmester v. Staffeldt i Rysted, Kjøbmand Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg
Lolland-Falsters Stifts-Tidende, 1842-01-06
Lollands Falsters Et Tilende. Redigeret, trykt og udgivet af W. F. Laub i Nykjøbing. No 9. Torsdagen den 6 Januar.
Lolland-Falsters Stifts-Tidende, 1842-01-06
Jndenlandske Efterretninger. Vi troe ikke at begaae en Jndiscretion ved at fortælle nedenstaaende smukke Træk af Kronprindsen. Under sit sidste Ophold i Frederiksborg erfarede han, at en Skovfoged der i Egnen var død og havde efterladt en meget stor Familie i de fattigste Omstændigheder. En Morgen tidlig reed Kronprindsen med sin Rideknægt til Enken og begavede hende med den betydelige Sum af over 1000 Rbd., som den foregaaende Aftens heldige Spil havde indbragt ham. Der er sikkert kun Faa, der gjøre en saa ædel Anvendelse af deres Gevinst. (Aalb. Av.)
Lolland-Falsters Stifts-Tidende, 1842-01-06
Skovridder Bruhn paa Skovfryd har den 3die Decbr., samme Dag, Hs. M. Kongen jagede paa hans Distrikt, skudt sig. Han havde taget en Hagel bøsse, som han trak af med en Lineal, og skjød sig gjennem Hjertet. Man mener, at hans derangerede Formuesomstændigheder have bragt ham til dette fortvivlede Skridt. Om Aftenen blev ved det kgl. Taffel aabnet en Subskription, som indbragte Enken 3 a 400 Rbd. (Aarh. Av.)
Lolland-Falsters Stifts-Tidende, 1842-01-06
Aarsagen til at Krigsass. Tidemann ifølge kgl. Resolution er bleven sat i Statsfængsel paa Christianss, hvortil han ved en Høiesteretsdom var dømt paa Grund af nogle i høist usømmelige Udtryk skrevne Breve til Frederik den Sjette, men som dengang formildedes til Ophold paa Bornholm, skal – ifølge Aalb. Av. - være den, at han atter har skrevet nogle høist usømmelige Breve til vor nuværende Konge, hvori han desuden bebreider Høiesteret for Uredelighed og ulovlig Fremgangsmaade.
Lolland-Falsters Stifts-Tidende, 1842-01-06
Om Hørspinderiet hedder det i Fædrelandet. Aarsagen, hvorfor Horspinderiet endnu ikke har kunnet blive sat i Gang, er, at de nødvendige Forberedelser til en saa compliceret Fabriks Oprettelse have medtaget længere Tid end først antaget. Bygningerne ere imidlertid fuldførte, og af Maskin delene er saa meget hertil ankommet, som i denne Vinter kan benyttes, hvis Opstillelse er næsten fuldendt. Contrahenterne for Leverancen af Maskineriet have i Overeensstemmelse med Contracten hidsendt en engelsk Spindemester til at bestyre Fabrikken i det første Aar; denne Mand ankom hertil fra Belgien, hvor han har sat et Spinderi paa 10,000 Spindler i Gang. Da der ved Engageringen af de engelske Arbeidere til Brug ved Fabrikens første Virksomhed har viist sig uforudsete Vanskeligheder, har man besluttet sig til at afsende den engelske Spinde mester til England, for at han selv kan vælge bemeldte Arbeidere. Ved hans Tilbagekomst, som formodes at blive i Januar Maaned, forventes det, at Værket vil kunne sættes i Gang. Naar Udbytte af Actierne vil kunne gives, beroer paa Omstændighederne og Statuternes Bestemmelse i denne Henseende, hvorom det Fornødne uden Tvivl vil blive refereret af Bestyrelsen i den aarlige Generalforsamling i Mai dette Aar.
Lolland-Falsters Stifts-Tidende, 1842-01-06
Den Lehmannske Sag vil uden Tvivl komme til Forhandling i Høiesteret Mandagen den 17de Januar, og da blive paadømt første eller anden Dag derefter. Vi maae ved denne Leilighed gjøre opmærksom paa, at enhver, selv den mindste Uorden fra Publicums Side, hvortil det daarlige Locale saa let kunde give Anledning, vil være til stor Skade, ikke blot for Hr. Lehmann, men ogsaa for det Offenlighedens Princip, som vel ved denne Leilighed har vidst at beseire de modstaaende Tendentser, men ingenlunde har tilintetgjort disse. (Fædrel.)
Lolland-Falsters Stifts-Tidende, 1842-01-06
Udgiveren af Bladet Figarol agter at arrangere en Nytaarsfest, som arrangeres i Christiansborg Slots Ridehuus, Fredagen den 14de, Løverdagen den 15de og Søndagen den 16de Januar. Ridehuset vil i denne Anledning blive pragtfuldt decoreret i maurisk Stiil, og oplyst med 3 a 4000 Lys i henved 100 Lysekroner og Kandelabrer. Midten af Salen vil blive opreist en oval Tribun for tvende Orchestre, bestaaende af henved 100 Mufici. Til Høire og Venstre for den kongelige Loge, vil blive anbragt 2de Trapper, der ville sætte Gulvet i Forbindelse med Galleriet, saaledes at Tilskuerne af den ene Trappe kunne stige op til Galleriet, gjøre hele Touren omkring dette, og ad den anden Trappe atter komme ned paa Gulvet. Festen vil alle tre Aftener tage sin Begyndelse Kl. 8. og vedvare til Kl. 11. Jndgangen vil blive aabnet Kl. 7. Enhver af Figaros Abonnenter for Januar Qvartal 1842, vil erholde een Fribillet til een af de trende Aftener. Da nemlig Abonnenternes Antal er for stort til at de samtlige kunne erholde Adgangskort til den første Aften, saa ville Fribilletterne blive deelte i tre lige store Dele, og ved Lodtrækning vil det blive afgjort, til hvilken af de tre Aftener enhver Abonnent erholder sin Billet. Næstkommende Søndag den 9de Januar ville billetterne tilligemed Programmerne blive om deelte til Abonnenterne. Mandagen den 10de og Tirsdagen den 11te ville kun Abonnenterne kunne erholde Extra billetter a 1 Rbd. til første, anden eller tredie Aften. - Onsdagen den 12te, Torsdagen den 13de og Fredagen den 14de ville derimod ogsaa Jkke-Abonnenter kunne erholde billetter a (Dagen.) 1 Rbd.
Lolland-Falsters Stifts-Tidende, 1842-01-06
Forleden kom en svensk Patrouille-Betjent iland ved Vedbek og begav sig til den paa Stedet boende Toldofficiant, som man mener, for at gjøre ham Meddelelser, der kunde interessere det danske Toldvæsen. Ved Broen laae en svensk Baad, der havde indtaget et Parti Transitgods til Sverrig, og ved Siden deraf en dansk Baad med lignende udclarerede Varer ombord, der maaskee havde samme Bestemmelse. Lig Ulven i Faareklæder stod den svenske Patrouillebetjent imellem Baadsfolk, for hvem hans Nærværelse ingenlunde var behagelig, og som derfor, medens han confererede med sin Collega i dennes Bolig, beraadsloge og et Middel til at holde ham tilbage, og heldigviis udfandt dette Patrouillebetienten var dennefinde, ligesaalidet som ved sine tidligere Besøg her og andre Steder paa den danske Kyst, forsynet med anden Legimation, end siToldskildt, paa denne Mangel grundede man hans Anholdelse. Vedkommende Politi=Commissair gik ind paa Anskuelsen, bemægtigede sig Patrouillebetjenten. og lod ham, uagtet hans erkjendte Jdentitet, føre fangen til Kjøbenhavn. Mon vore Naboer heri ville see en ærlig og fornuftig Samvirken til et gjensidigt betryggende Toldopsyn, spørger Kbhpst." som meddeler denne curieuse Begivenhed.